پی ئچ پی - Wîkîpediya

# پی ئچ پی

### Ji Wîkîpediya

پی‌ئچ‌پی (PHP) یه‌کێک له‌و زمانانه‌ی به‌رنامه‌نووسینه‌ که‌ لایه‌نگرێکی یه‌کجار زۆری هه‌یه‌. ئه‌م به‌رنامه‌یه‌ به‌ شێوه‌ی نووسراوه‌ی ئازاد واته‌ (Open Source) ه‌، که زۆرتر بۆ رازانه‌وه‌ و ته‌ڕاحی به‌رنامه‌کانی راژه‌کار له‌ بڵاگه‌ دینامیکه‌کان (Dynamic) دا به‌کار دێت. پی ئچ پی PHP کورت کراوه‌ی PHP: Hypertext Preprocessor یه‌. پی‌ئچ‌پی ساڵی ۱۹۹۴ په‌یدا بوو. رسموس لردورف (Rasmus Lerdorf) پێکهێنه‌ری یه‌که‌می ئه‌م زمانه‌یه‌، به‌ڵام دواتر له‌ لایه‌ن کارناسان و به‌رنامه‌نووسانی دیکه‌وه‌ گۆڕانکاری تێدا کراوه‌ و ته‌کمیلتر کراوه‌ تاکوو به‌ شێوه‌ی ئیمڕۆیی لێ هاتووه‌.

پی‌ئچ‌پی له‌ فۆرمدا وه‌ک زمانی زوانی سی (C) و له‌ زوانی به‌رنامه‌نووسینی په‌ریل (Perl) ده‌چێ. له‌به‌ر ئه‌وه‌ له‌گه‌ڵ زۆربه‌ی بنکه‌ زانیارییه‌کانی وه‌ک MySql دا ده‌گونجێ، هێنده‌ی دیکه‌ په‌ره‌ی سه‌ندووه‌. به‌ناوبانگترینی نه‌رمه‌واڵه‌ی پێکهاتوو به‌ پی ئچ پی ئه‌مانه‌ن: phpBB و PHPNuke و مێدیاویکی (MediaWiki) و ئه‌مه‌ی دوایینیان به‌ پی ئچ پی رازاوه‌ته‌وه‌. پی ئچ پی ده‌توانێ ببێته‌ جێگرێکی باش بۆ زوانه‌کانی وه‌ک ASP.NET و JSP و Perl.

هاسانی به‌کارهێنانی پی ئچ پی و لێکچوونی له‌گه‌ڵ زوانه‌کانی وه‌ک سی و په‌رل ( و لێکچوونی وه‌شانی 5 له‌گه‌ڵ جاوا) بووه‌ته‌ هۆی ئه‌وه‌ که‌ زۆربه‌ی به‌رنامه‌نووسه‌ به‌ ته‌جره‌به‌کان له‌ ماوه‌یه‌کی که‌مدا به‌رنامه‌ی زۆر باشی پێ دروست بکه‌ن. پی‌ئچ‌پی ته‌نیا زمانێک نیه‌ بۆ سکریپت نووسین. به‌ڵکوو مرۆڤ به‌ که‌ڵک وه‌رگرتن له‌ PHP-GTK ده‌توانێ بۆ ته‌ڕاحی به‌رنامی گرافیکی (GUI) و هه‌روه‌ها بۆ ته‌راحی به‌رنامه‌ی وه‌ک په‌رل یا پایتۆن (Python) که‌ڵک وه‌رگرێ. پی‌ئچ‌پی ئه‌و ئیمکانه‌ ده‌گونجێنی که‌ مرۆڤ به‌ هاسانترین فه‌رنامنه‌کان بتوانێ که‌ڵک له‌ بنکه‌ جۆراوجۆره‌کانی وه‌ک MySQL، ئوراکل، IBM DB2 ،Microsoft SQL Server ،PostgreSQL و SQLite وه‌بگرێ. پی‌ئچ‌پی له‌ سه‌ر زۆربه‌ی سیسته‌مه‌ به‌ناوبانگه‌کانی وه‌ک لینوکس، یونیکس، ویندوز و Mac OSX کار ده‌کا و له‌گه‌ڵ زۆربه‌ی بنکه‌کانی راژه‌کاری بڵاگه‌ (Web Server) به‌ناوبانگه‌کاندا خۆی ده‌گونجێنێ. اجراست.

| Ev gotar bi zaravayê soranî hatiye nivîsandin. Ji bo malpera soranî, binêre: ماڵه‌وه, ji bo lîsteya gotarên bi soranî, binêre Kategorî:کوردی.

Ji "http://ku.wikipedia.org../../../%D9%BE/%DB%8C/_/%D9%BE%DB%8C_%D8%A6%DA%86_%D9%BE%DB%8C.html" hatiye standin.

Kategorîyan: Soranî | کوردی

##### Views

- Gotar
- Guftûgo
- Revîzyona niha

##### Lêbigere